OBAVIJEST ZA BRUCOŠE O UPISU IZBORNIH KOLEGIJA

ZA ZIMSKI SEMESTAR AKAD. GOD. 2023./2024. PUTEM STUDOMATA

Upis izbornih kolegija za zimski semestar putem Studomata započinje 18. rujna 2023. i traje do 9. listopada 2023.

Izborni kolegiji se upisuju ukoliko su predviđeni studijskim programom, a u skladu s redovima predavanja matičnog studija.

Obvezni kolegiji već su upisani na Studomatu.

**Na Studomat se prijavljujete koristeći AAI@EduHr elektronički identitet** koji stedobili preporučenom poštom na kućnu adresu.

Ako ste upisali krivi izborni predmet putem Studomata, možete se javiti na e-mail:

- [akusik@unizd.hr](mailto:akusik@unizd.hr) – za dvopredmetne studije u Uredu za prijediplomske i diplomske studije,

- u tajništvo na matičnom odjelu za jednopredmetne studije. Kontakte tajnica možete vidjeti na ovoj poveznici: <https://www.unizd.hr/sastavnice>

**SVAKI EVENTUALNI POGREŠAN UPIS IZBORNIH KOLEGIJA U AKAD. GOD. 2023./2024. PUTEM STUDOMATA BIT ĆE PONIŠTEN.**

Za upis predmeta iz Centra za strane jezike sve dodatne informacije možete pronaći na poveznici <https://csj.unizd.hr/>

Molimo da se za sve eventualne poteškoće sa Studomatom javite na *e-mail*: [referada@unizd.hr](mailto:referada@unizd.hr) za dvopredmetne studije (R. Boškovića 5/1, 1. kat, 4. ured, iznad Studentske menze na Poluotoku) ili u tajništvo na matičnom odjelu za jednopredmetne studije.

***Upute o postupku prijave na kolegije putem Studomata***

* Prije upisa izbornih kolegija na Studomatu obvezno provjerite **redove predavanja** svog upisanog studija (na mrežnoj stranici matičnog odjela ili ovdje: <https://www.isvu.hr/visokaucilista/hr/podaci/269/nastavniprogram>) i **raspored sati** (<http://www.unizd.hr/akademski-kalendar/raspored-sati>) te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije, tj. istovremeno održavanje nastave). Popis bi, osim željenih kolegija, trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.
* Prijavljujete se na Studomat koristeći AAI@EduHr elektronički identitet.
* Ako nedostaje neki od vaših obveznih osobnih podataka, Studomat će tražiti da ga upišete.
* Odabirete izborne kolegije.
* Odabir kolegija mora biti u skladu s pravilima o ECTS bodovnim kvotama navedenima na sučelju Studomata, odnosno u skladu s pravilima koja su navedena na redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela.
* Nakon odabira željenih kolegija provjerite vlastiti izbor i na kraju potvrdite upis kolegija.

#### **Važne napomene:**

* Nakon odabira i potvrde upisa izbornih kolegija na Studomatu iste više ne možete mijenjati putem Studomata.
* Za promjenu već odabranih i upisanih izbornih kolegija javite se:

- za dvopredmetne studije u Ured za prijediplomske i diplomske studije na e-mail [akusik@unizd.hr](mailto:akusik@unizd.hr)

- za jednopredmetne studije u tajništvo na matičnom odjelu. Kontakte tajnica možete vidjeti na ovoj poveznici: <https://www.unizd.hr/sastavnice>

Izborne kolegije možete promijeniti samo ako za kolegij nije popunjena upisna kvota.

* **Izborni kolegij se neće izvoditi ako ima manje od 10 upisanih studenata. Studenti koji su upisali izborni kolegij koji se ni nakon prvog tjedna ne izvodi trebaju u tajništvu odjela odabrati drugi izborni kolegij u okviru zadane upisne kvote.**